Professores de l’IES Federica Montseny es formen a Irlanda dins del projecte Erasmus
2025-07-24

L’IES Federica Montseny de Burjassot continua desenvolupant diferents projectes dins del programa Erasmus. En aquesta ocasió, dues professores del centre burjassoter s’han desplaçat fins a Irlanda per a rebre formació dins del projecte Erasmus 2018-1-ES01-KA101-049257, “Educació inclusiva i intercultural a través de les TIC”.

Així mateix, durant el mes de setembre, el centre va ser entitat d’acolliment d’una experiència Job-shadowing d’un grup de docents italians, “els quals han quedat plenament satisfets amb les activitats realitzades, l’atenció rebuda i les nostres instal·lacions”, tal com han assenyalat fonts del centre.